Carina Citra Dewi Joe

Prof. ( HCU ). Dr. Carina Citra Dewi Joe, B.Sc. , M.Sc. , Ph.D. otabâ èkennal mènangka Carina Joe (bhâbhâr 21 April 1989 ) panèka sala sèttong peneliti, ilmuwan, sè mangghi'i vaksin Covid-19 Oxford–AstraZeneca, bân profèsor ḍâri naghâra Inḍonèsia. Pengukuhan Profèsor bhâkal èlaksana'aghi è tangghâl 20 Ḍèsèmber 2023.  

 Carèta oḍi' 
Carina Joe sakola sarjana S1 biḍâng biotèknologi è Universitas Hong Kong. Saellana jârèya èpon ollè ghellâr master bân doktoral è biḍâng sè paḍâ è Royal Melbourne Institute of Technology, Australia.

È Australia, èkotèp ḍâri situs web Universitas Airlangga, Carina ngako jhâ' abâ'na la noro' pan-bârâmpan proyèk pangembângan vaksin, sala sèttongnga panèka vaksin hèèpatitis B. Saellana lulus, abâ'na alako è Commonwealth Scientific and Industrial Research Organization (CSIRO ), sala sèttong lembaga penelitian sè bâḍâ è bâbâna pamarènta Australia. Saellana jârèya, èpon gabung bân Jenner Institute è Universitas Oxford mènangka Sènior Postdoctoral Research Scientist è biḍâng pangembângan vaksin, khusussa vaksin virus.

 Panemmuwan 
Salèrana panèka ilmuwan ḍâri Inḍonèsia, sè aghâdhui patèn ḍâri vaksin Oxford-AstraZeneca Covid-19 ghâbây pandemi Covid-19. Bhuktè sè langkong sah panèka pamarènta sè ampon ḍutaon abâtessè lalakona orèng Inḍonèsia lebbi ḍâri ḍutaon, ampon nemmo vaksin Covid-19. 

Carina Joe bâkto samangkèn rèya bânnya' nampa' bhâb è bhân-sabbhân meḍia karana peranna mènangka angghuta tim inti sè nemmoaghi Vaksin Covid-19 Oxford-AstraZeneca. Mènangka angghuta tim manufaktur, sè aghâduwi tangghungan nyarè cara ka'angghuy ngasèllaghi vaksin kalabân bânnya', Carina nemmoè rumus "30 ml" otabâ sè èkennal mènangka formula "duwâ' sèndok paḍhâ'ârân" sè dhâddhi dhâsar ka'angghuy aghâbây Vaksin AstraZenecca, vaksin sè samangkèn èkoca'aghi sè palèng bânnya' èghuna'aghi è dhunnya bân èghâbây kalabân arghâ "paleng moḍe". Samangkèn èpon sala sèttong ḍâri ennem orèng sè aghâdhui patèn ḍâri èkaghâbâyyâ vaksin AstraZeneca. 

 Pojhiyân 

 Pin Emmas

È tangghâl 25 Sèptèmber 2023, BPK PENABUR aberri' pamojhiyân pin emmas. Mènorot Adri (BPK PENABUR),  Carina Joe ampon aberri' jasa sè rajâ bâgi dhunnya kalabân nemmonè Vaksin AstraZeneca Covid-19 sè ampon nyalamettaghi juta'an odi'na manossa; 

 Achmad Bakrie XIX taon 2023

Sè narèma pamojhiyân Achmad Bakrie ka-19 è taon 2023 è biḍâng èlmo sains sè èlaksana'aghi è arè Kemmis, 31 Agustus 2023.

 Young Investigator Award 2022

Mènangka ilmuwan è ḍâlem pangembângan prosès aghâbây cGMP ḍâlem skala rajâ ḍâri Vaksin Covid-19 Oxford-AstraZeneca;

 Pride of Britain Awards 2021

Èparèèngè bân Pride of Britain è London è malem Sabtu, 31 Oktober 2021;

 Women of the Year 2021

Ghellâr panèka èparèngè bân Tim Anugrah TIMES Indonesia karana nemmo Vaksin Covid-19 Oxford-AstraZeneca bân kontribusina  sè rajâ ḍâ' èkaghâbââyya vaksin.

 Pranala lowar 

  Instagram Carina Citra Dewi Joe
  Youtube Carina Citra Dewi Joe di Kick Andy

 Sombher